Široký kámen

Široký kámen je stolový vrch s výškou  a prírodná pamiatka na území Ralskej pahorkatiny vo východnej časti okresu Česká Lípa. Skalný masív je pozoruhodný svojim zarovnaným vrcholom, obdobným známej Stolovej hore v Južnej Afrike.

Popis lokality 
Na katastrálnom území obce Hamr na Jezeře je veľa rozlične zvrásnených pieskovcových vrcholov. Skalisko Široký kámen () sa tu vyníma ako mohutná, hore plochá skala, z troch strán so strmými stenami, len málo rozrušená obvyklou eróziou. Je dobre viditeľná z okružného modro značeného turistického chodníka z Hamru na Jezeře, nie je k nej však žiadna vyznačená odbočka. Od Hamru je vzdialená 3,5 km. Skala je sčasti hore na niektorých okrajoch zarastená borovicovým lesom s ojedinelými brezami,  úpätie je zarastené úplne.

V geomorfologickom členení je lokalita v Zákupskej pahorkatine, jej okrsku Kotelská vrchovina.

Predmet ochrany 
Prírodná pamiatka bola vyhlásená v súlade s zákonom 114/1992 zb. O ochrane prírody a krajiny na rozlohe 29,6ha 20. januára 1996. Podkladové materiály spracoval Okresný úrad Česká Lípa. Týka sa skalného masívu vo výške  s reliktnými bôrmi, ale aj vzácnej kveteny, napr. tu bola zistená kostrava tvrdá, ostrica vresovisková, smldník jelení, hadomor nízky. V lokalite hniezdi sokol sťahovavý a výr skalný. Bol zaznamenaný výskyt krkavca čierneho, vretenice severnej, jašterice krátkohlavej, slepúcha lámavého. 

Pamiatku zaradenú medzi Maloplošné osobitné chránené územia bývalého vojenského výcvikového priestoru Ralsko (MZCHÚ Ralsko) spravuje Ministerstvo životného prostredia prostredníctvom Agentúry pre ochranu prírody a krajiny ČR (AOKP ČR).

Referencie

Pozri aj 
 Zoznam chránených území v okrese Česká Lípa
 Zákupská pahorkatina

Iné projekty

Externé odkazy 
 Nariadenie Okresného úradu Česká Lípa o zriadení prírodnej pamiatky
 Na stránke Geologické lokality

Zdroj 

Chránené územia v okrese Česká Lípa
Skalné útvary v Česku
Zákupská pahorkatina
Stolové vrchy v Česku
Hamr na Jezeře